b'\n_START_ARTICLE_\nSantyki\xc5\xb3 su klientais valdymas\n_START_PARAGRAPH_\nCRM (akronimas, angl. Customer Relationship Management, \xe2\x80\x9esantyki\xc5\xb3 su klientais valdymas\xe2\x80\x9c) \xe2\x80\x93 b\xc5\xabdas analizuojant ir panaudojant rinkodaros duomen\xc5\xb3 bank\xc5\xb3 duomenis bei \xc4\xafdarbinant komunikacines technologijas sukurti bendr\xc4\x85 \xc4\xafmon\xc4\x97s praktik\xc4\x85 ir metodus, kurie maksimaliai padidint\xc5\xb3 kiekvieno individualaus kliento ilgalaik\xc4\x99 vert\xc4\x99 (ang. life time value) \xc4\xafmonei. CRM nulemia verslo filosofij\xc4\x85, kurios centre yra klientas, prie kurio poreiki\xc5\xb3 derinama veikla bei kult\xc5\xabra, reikalinga efektyviai rinkodarai, pardavimams ir paslaug\xc5\xb3 teikimui._NEWLINE_\xc5\xbdinomas CRM autorius Paul Greenberg CRM apibr\xc4\x97\xc5\xbeia taip: CRM yra filosofija ir verslo strategija, paremta informacin\xc4\x97mis technologijomis, verslo taisykl\xc4\x97mis, veiksm\xc5\xb3 sekomis (angl. workflow), procesais ir socialiniais rodikliais, skirta pritraukti klient\xc4\x85 bendradarbiavimo dialogui, siekiant u\xc5\xbetikrinti abipus\xc4\x99 naud\xc4\x85 patikimoje ir skaidrioje verslo aplinkoje._NEWLINE_Pla\xc4\x8di\xc4\x85ja prasme CRM sistema yra verslo valdymo sistema, padedanti valdyti ir puosel\xc4\x97ti \xc4\xafmon\xc4\x97s ry\xc5\xa1ius su esamais bei potencialiais klientais, taip u\xc5\xbetikrinant maksimali\xc4\x85 ir ilgalaik\xc4\x99 kiekvieno kliento vert\xc4\x99. Siaur\xc4\x85ja prasme \xc5\xa1i sistema yra programin\xc4\x97s \xc4\xafrangos technologijos, kuriomis galima efektyviai organizuoti, automatizuoti ir sinchronizuoti verslo procesus. Klasikinis ry\xc5\xa1i\xc5\xb3 su klientais valdymas (CRM) apima tris pagrindines verslo sritis: pardavimus, rinkodar\xc4\x85, ir aptarnavim\xc4\x85. Pastaruoju metu \xc5\xa1i\xc4\x85 sistem\xc4\x85 prad\xc4\x97ta pla\xc4\x8diai taikyti ir tose su pardavimo veikla nesusijusiose srityse (xRM \xe2\x80\x93 bet koki\xc5\xb3 ry\xc5\xa1i\xc5\xb3 valdymas), kuriose organizacijos veikl\xc4\x85 (ar veiklos dal\xc4\xaf) galima apib\xc5\xabdinti proces\xc5\xb3 pagalba.'